19 быуат аҙағында — 20 б. башында мәмерйә үҙенсәлектәрен С.Р.Минцлов , С.И.Руденко , Ф.Симон , Ф.Н.Чернышёв өйрәнә . 20 б . 1-се яртыһында мәмерйәләрҙең барлыҡҡа килеү һәм үҫеш шарттары буйынса тикшеренеүҙәр үткәрелә ( А.И.Олли , Д.С.Соколов , Н.С.Токарев ) ; Башҡортостандағы 100-гә яҡын мәмерйә , шул иҫәптән Киндерле мәмерйәһе , Күлйорттамаҡ мәмерйәһе , Сумған мәмерйәһе , тураһында тәүге йыйылма тасуирламалар төҙөлә ( Е.Д.Богданович , Г . В . В а х р у ш е в , И.К.Кудряшов ) ; 1959 й . Шүлгәнташта палеолит осорона ҡараған һүрәттәр табыла ( А.В.Рюмин ) .